《赠狄将军鼓琴双鬟》
明代·胡应麟

追欢连日夕，小队出霓裳。入指朱弦媚，含情绿绮长。

新声传舞鹤，旧曲和求凰。何似歌桃叶，盈盈在画堂。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。